Exqrch/javanese-Komodo-pixelgpt huggingface dataset:
Para angon kéwan ternak suku Tajik seneng mangan mentega, susu asem, lan produk susu liyané
Kaum iki ora dhahar daging babi.
Muhammad Nashiruddin Al-Albani Muhammad Nashiruddin Al-Albani ya iku imam Ahlus-Sunat abad iki, kang ngorbanake kabèh uripé kanggo Allah
Dhèwèké ora mung kawentar sawijining ulama ahli hadits, nanging uga salah sawijining kang ana ing barisan para ulama kang éntuk predikat dadi Mujaddid al-Islam
Dhèwèké ya iku Muhammad Nashiruddin bin Nuh, luwih kawentar kanthi jeneng kuniah Abu 'Abdurrahman
Dhèwèké lair taun 1914 M ing kutha Ashqadar, kutha krajan Albania, ing satengahing kulawarga kang sedherhana banget lan sibuk karo ngèlmu agama, ing Albania
Bapaké ya iku haji Nuh salah sawijining ulama gedhé ing Albania kang naté golèk ngèlmu menyang Istambul, Turki, banjur bali manèh ing Albania saperlu mulangake manèh ilmune lan dakwah
Lingkungan kulawargané kebak kanthi cahya Islam kang ketok kejaga ing saben sisine
Nalika Ahmad Zogo dadi ratu Albania, dhèwèké wiwit ngowah-ngowahi aturan sosial kang revolusioner kang ngrusak pondasi-pondasi lingkungan Islami mau
Amarga apa kang ditindhakake déning ratu Ahmad Zogo padha waé karo apa kang dilakokake déning Mustafa Ataturk; ing kono wong wadon kudu nyopot hijabe, saéngga marakake akèh fitnah
Sakawit iku, kaum muslimin kang kuwatir karo agamané, ijrah marang luar nagari, kalebu kulawargané Syaikh Haji Nuh, kang nggawa agama lan kulawargané marang Suriah, kalebu Muhammad Nashiruddin al-Albani cilik
Ing Damaskus, Muhammad Nashiruddin cilik nyinaoni Basa Arab ing Madrasah Jam'iyah al-Is'af al-Hairi
Wong kang kapisan mènèhi prabawa kanggo dadi alim ya iku bapaké dhéwé, Haji Nuh, kang dadi salah sawijining ulama Madzhab Hanafi nalika iku
Kanggo sawatara wektu dhèwèké taqlid madzhabi kang diwulangake bapaké
Nanging dhèwèké éntuk hidayah Allah banjur dhèwèké dadi wong kang ora gelem dikekang madzhab tinamtu
Umur 20 taun, al-Albani wiwit konsèntrasi marang ngèlmu hadits amarga kesengsem marang pembahasan-pembahasan kang ana sajeroning kalawarta al-Manar, sawijining kalawarta kang diterbitke déning Syeikh Muhammad Rasyid Ridha
Kegiatan kapisan ing babagan iki ya iku nyalin sawijining kitab kanthi sesirah "al-Mughnian Hamli al-Asfar fi Takhrij ma fi al-Ishabah min al-Akhbar"
Sawijining kitab karya al-Iraqi, wujud takhrij marang hadits-hadits kang ana ing Ihya Ulumuddin al-Ghazali
Kegiatan Syeikh al-Albani sajeroning babagan hadits iki ditentang déning bapaké sinambi ngendika
"Sajatiné ngèlmu hadits ya iku panggawean saka orang-orang bangkrut"
Al-Albani nom dadi sawijining nom-noman kang unggul sajeroning kajian hadits, kang pindhah saka siji majelis pengajian marang majelis liya kanggo golèk ngèlmu
Kango nguripi sadina-dinane, dhèwèké dadi tukang servis jam, nanging iku mau ora ngalangi dhèwèké kanggo dadi ulama gedhé
Dadi Guru Besar ing Universitas Islam Madinah
Saka kauletane Al-Albani lan saka taufik saka Allah, karya tulise dhèwèké wiwit diterbitake sajeroning pirang-pirang disiplin ngèlmu, kaya ta fikih, akidah lan liya-liyané, luwih-luwih ngèlmu hadits kang pancen wis dadi spesifikasine dhèwèké
Iku mau minangka ambané ngèlmu kang wis diwènèhake saka Allah kanggo dhèwèké wujud seserepan kang shahih, ngèlmu kang amba, lan kajian kang jero ing babagan hadits
Katambahan manèh manhaje dhèwèké kang lurus, kang ndadèkaké al-Qur'an lan as-Sunat dadi dhasar ing kabèh hal
Kabèh mau ndadèkaké Al-Albani dadi rujukan ahli ngèlmu lan kanthi rikat kautaman kang ana ing dhèwèké kaloka wong-wong.
Mula nalika Universitas Islam Madinah wiwit dirintis, kang dipelopori déning Syaikh al-Allamah Muhammad bin Ibrahim Alu asy-Syaikh, kang nalika iku dadi Mufti Umum Karajan Saudi Arabia, Syaikh al-Albani langsung dadi pilian kanggo dadi guru besar Babagan Studi Hadits
Ing panggonane mulang, dhèwèké tansah ulet, tenanan, lan ikhlas, nganti asring dhèwèké nalika ngaso, mèlu lungguh ing satengahing mahasiswa ing dhuwur pasir kanggo njawab pitakonan lan dhiskusi karo mahasiswane
Dhèwèké wong kang andhap asor, saéngga asring mobile dhèwèké kebak déning murid-muride kang kepéngin njupuk faedah saka dhèwèké
Ing antarané kasenengan lan berkah kang ana ing Universitas Islam Madinah ya iku metodologi kuliah kang ana ijroning sub-disiplin "Ilmu Isnad." Dhèwèké mulang iki kanthi métodhe milih hadits saka Shahih Muslim upamané, banjur ditulis ing papan tulis lengkap kanthi sanad
Banjur dhèwèké ngawa kitab-kitab biografi rawi-rawi hadits, banjur dijelasake marang mahasiswane babagan metodologi kritik rawi lan metodologi takhrij hadits
Nalika Al-albani ninggal Universitas Islam Madinah kanggo dumunung ing Yordania, metodologi piwulangan mau isih tansah dilakokake déning dhosen kang ngganti dhèwèké
Dadi Imam Para Ulama Ahli Hadits Abad Iki
Saking akèhé karya tulis lan kasil-kasil studine dhèwèké sajeroning dhisiplin ngèlmu hadits; kang kawentar kanthi kesimpulan-kesimpulan kang detil lan cermat, ndadèkaké dhèwèké rujukan ulama-ulama saka nagara Islam liya kang padha teka saperlu njupuk faidah saka berkah ilmune dhèwèké
Syeikh al-Albani naté dikunjara ping pindho
Kaping kapisan suwéné sakwulan lan kaping pindho suwéné 6 wulan amarga dhèwèké dakwah marang sunat lan merangi bid'ah saéngga wong-wong kang drengki marang dhèwèké tansah nyebarake fitnah
Karya tulise dhèwèké kang wis dicithak akèhé ora kurang saka 218 kang wujud ta'lif utawa takhrij
Malah ana kang awujud manuskrip.Karya Tulise ya iku: Nalika arep ditekani ajal, dhèwèké wasiat supaya kabèh pabukon pribadine dihibahke marang Universitas Islam Madinah
Dhèwèké tilar donya dina Setu, 22 Jumadil-Akhir 1420 H utawa tanggal 1 Oktober 1999 ing Yoradania.
Wong Lhoba Wong Lhoba iku golongan wong kang ana ing Républik Rakyat Cina
Golongan wong iki kagolong paling cilik cacah jiwané tinimbang golongan-golongan wong liyané
Wong iki diakoni déning pamaréntah Cina wiwit taun 1965, lan dadi salah siji golongan wong saka 56 ètnis ing Cina
Kanthi cacah jiwa watara wong 3.000, wong Lhoba uripé ing laladan Mainling, Medog, Lhunze lan kabupatèn Nangxian ing Tibet Kidul kulon
Saliyané iku, ana warga kang manggon ing Luoyu, Tibet kidul lan ing sadawané winatesan India lan Nepal
Wong Lhoba mung migunakaké basa khas duwéké "Tibet-Myanmese" kang kalebu ing "sistem" basa Tibet-Cina
Sabeneré akèh wong kang migunakaké basa Tibet
Ora ana cathetan naskah kang tinulis nalika jaman biyèn déning wong Lhoba
Jaman biyèn wong Lhoba kanthi cara ngukir ing sadhuwuring kayu
Jaman biyèn, uripé Wong Lhoba sengsara
Wong iki "diintimidasi" lan ngrasakaké "diskriminasi" déning pamaréntah laladan Tibet
Wong Lhoba dianggep saka kasta kang luwih cendhek, akèh wong saka wong iki kang diusir lan kapeksa manggon ing alas lan gunung
Wong wong Lhoba ora diéntukaké lunga saka kana tanpa ijin lan ora éntuk nglakoni doltinuku karo golongan wong liyané
Saliyané iku uga ora éntuk nikah karo wong Tibet
Wong wong iki kudu golèk panguripan kanthi cara ngumpulaké panganan, mburu lan mancing amarga asil gandum kang ora nyukupi
Wong Lhoba duwé adat lan kebiyasaan nganggo klambi kang béda-béda ing saben klan
Wong Maonan Suku Maonan iku suku kang ana ing Républik Rakyat Cina
Cacahe warga suku Maonan kurang luwih 107.166, uripé ing laladan lor Laladan Otonomi Guangxi Zhuang, punjre ing Maonan Huang Jiang
Suku iki uripé ana ing pagunungan, mula "populasine" sithik banget
Suku iki ngarani wargane kanthi sesebutan "Anan", kang tegesé "wong-wong kang urip ing kéné"
Komunitas Masarakat Maonan urip ing laladan sub-tropis kang ditandhani kanthi iklim kang sejuk lan sesawangan kang éndah, kanthi bebukitan watu kang methungul, ing antarané dataran kang cendhek
Ana akèh kali cilik kang bisa kanggo ngaliri sawah
Tuwuhan kang tahan kaanan garing ditandur ing laladan Gunung Dashi ing kana banyu dadi barang kang langka
Saliyané pari, tuwuhan tetanèn kalebu jagung, gandum, tela rambat, kedelai, kapas lan tembakau
Kawasan iki duwé akèh sumber daya mineral kaya déné wesi, mangan lan merkuri
Suku Maonan kaloka kanthi kaprigelane kanggo nggedhekake sapi potong, kang didol ing pasar ing Shanghai, Guangzhou lan Hong Kong
Suku Maonan kaloka kanthi sopan santunne lan ramah, ngundang saben sadulur-seduluré liyané nalika ketemu ing dalan
Nalika a, mereka na tamu kang dolan, Suku Maonan ngguyoni kanthi nyuguhake panganan kang paling apik.
Wong She Suku She iku saka 56 suku kang ana ing Républik Rakyat Cina
Kurang luwih ana 709.592 wong Suku She urip ing Zhejiang, Jiangxi lan Guangdong, Fujian
Suku She iku minoritas kang gedhé dhéwé ing provinsi Fujian lan Zhejiang
Suku She urip bareng karo Suku Han
Suku She lan Suku Han ngarani wong rong suku kang urip bareng kanthi ajejuluk Shanha
Shanha iku tegesé Shan tegesé gunung, lan Ha tegesé pelanggan
Dadi Shanha tegesé pelanggan saka gunung
Suku She akèh kang urip ing papan kang ana bukite, lan ana lembahe
Papan kang dadi panggon uripé suku she iku hawane lembab, lan ora patiya adhem
Wong Suku She akèh sing dadi tani lan padha nandur pari, tela, gandum, kacang, mbako, lan kenthang
Basa Suku She iku mirib karo dhialèk Hakka, salah siji saka 7 dhialèk ing Républik Rakyat Cina, saka Suku Miao-Yao saka filum Sino Tibet
Suku She anggoné ngomong nggunakaké basa nasional Cina
Suku She kang urip ing Guangdong anggoné ngomong nganggo basa kang mirib karo dhialèk Suku Miao
Aksara kang digunakaké ya iku aksara Cina.
Wong Oroqen Wong Oroqen utawa Suku Oroqen ya iku suku saka 56 suku kang ana ing Républik Rakyat Cina
Cacahe wong Oroqen Tiongkok nganti 8000 wong luwih
Suku bangsa iki uripé ing pagunungan Xing'an, papan kang ana ing antarané Panggon Otonom Mongolia Jero lan Provinsi Heilongjiang, pase ana ing Kabupatèn Otonom Oroqen Keresidenan Hulunboir Panggon Otonom Mongolia Jero
Basa kang digunakaké ya iku basa Oroqen kang kagolong ing rumpun basa altai
Suku Oroqen ora duwé aksara dhéwé, aksara kang digunakaké ya iku aksara Mandarin
Oroqen duwé teges jejuluk kanggo wong kang urip ing pengunungan utawa warga kang nduwéi rusa kutub
Jeneng oroqen ana ing cathetan sajarah wiwit Dinasti Qing
Mbah buyute suku Oroqen ndhisik urip ing sakidule Pegunungan Hing'gan sanjabane Provinsi Heilongjiang
Nalika abad angka 17, amarga "invasi" saka Ruslan, warga suku Orqen ngalih menyang panggonan cedhak Lesser Pegunungan Hing'gan
Jeneng Orqen ana wiwit taun rong puluh, jaman Kangxi
Jeneng iki asring ditulis ing cathetan sajarah Dinasti Han minangka "Erchun", "Elechun","Eluchun", "Elunqi"
Sawisé Républik Rakyat Cina ngadeg ing taun 1949, suku iki kanthi resmi dijenengi Oroqen ètnis minoritas
Jaman biyèn wong saka Suku Oroqen uripé kanthi cara ngajak kéwan lan mancing
Sawisé ngadeg Républik Rakyat Cina, suku iki sithik mbaka sithik lunga saka alas lan urip netep, banjur wiwit ngingoni kéwan.
Salvador Dalí Salvador Felip Jacint Dalí Domènech (#ALIH) ya iku salah siji pelukis kang dadi wong paling wigati ana ing nagara Spanyol
Dhèwèké ditepungi saka karya-karyané yang duwé aliran surealis
Kasil saka karya-karyané dikenal amarga na kombinasi impen kang aneh ("bizzare") karo "draftmanship" lan keahliane kanggo nggambar kang luar biyasa uga diprabawai déning master Renaissance
Dali ya iku sawijining artis kang duwé talenta lan imaginasi kang gedhé
Dhèwèké uga ngakoni yèn seneng kanggo nglakokaké gawéan-gawéan kang ora umum lan biyasa dilakoke wong liya kanggo narik perhatian awake dhéwé, kang kadang-kadang uga nganggu para penggemar kang seneng marang kasil karya lukisane lan uga para pengkritik, amarga saka perilaku "keteaterannya" kang èksèntrik kadang-kadang uga dadi bayangan saka kasil karyané kang ana ing kawigatèné publik.
Liam Gallagher William "John Paul" Gallagher utawi Liam Gallagher (#ALIH) ing Burnage, Manchester, inggih punika salah satunggalipun musisi lan pangripta lagu saking Inggris
Panjenenganipun dados tetunggulipun band "Oasis"
Nanging band-ipun William ingkang sapunika inggih punika "Beady Eye"
Panjenenganipun punika dados salah satunggalipun tiyang ingkang misuwur ing jagad musik Inggris modhèren amargi gaya nalika nyanyi
Awit Oasis dipuntilar déning Noel nalika Agustus 2009, William pungkasanipun lajeng nglajengaken kariripun ing jagad musik kaliyan Gem Archer, Andy Bell, Chris Sharrock, Jay Darlington kanthi damel band ingkang namanipun "Beady Eye"
Panjenenganipun punika putra kaping tiga lan pungkasan saking pasangan Thomas lan Peggy Gallagher
Nalika samanten ramanipun, Thomas, asring ngawontenaken cecongkrahan ing kulawarganipun, kalebet dhumateng William lan kalih kangmasipun, Noel lan Paul
Cecongkrahan punika banget anggènipun mangaruhi William lan dados inspirasi kanggé dados seniman
Nalika taksih alit, William punika gadhah sipat nakal
Panjenenganipun dipumedalaken saking sekolah nalika yuswanipun 15 taun amargi gelut
Ngantos panjenenganipun naté nyolong pit, nanging pungkasanipun panjenenganipun remen kaliyan jagad musik
Tanggal 7 April 1997, William palakrami kaliyan Patsy Kensit
Saking palakrami punika panjenenganipun patutan satunggal ingkang namanipun Lennon Francis ingkang miyos ing wulan September 1999
Nanging satunggal taun salajengipun William kaliyan Patsy pegatan.
Kristina Iswandari Kristina Iswandari (#ALIH)
Kristina punika salah setungaling penyanyi dhangdhut Indonésia
Amargi asring tampil mirib kaliyan Krisdayanti, Kristina banjur dipunwastani Krisdayanti Dangdut ("KD")
Wiwit alit, Kristina remen nyanyi
Nalika umuripun 12 taun, Kristina sampun nyanyi wonten ing panggung
Kristina punika anak kaping gangsal saking pasangan Bowo Sukiswo saha Dariah
Kristina punika lulusan saking SMA PGRI 1 Pemalang, Jawa Tengah
Sasampunipun lulus sekolah, Kristina banjur ndhérék tiyang sepuhipun wonten Jakarta
Kristina naté pikantuk penghargaan wonten ing musik dhangdhut kados ta Penyanyi Wanita Dangdut Terbaik AMI Sharp 2002, MTV Dangdut (2003), saha Penyanyi Dangdut Terbaik (2004)
Kristina naté digosipaken caket kaliyan Icha Jikustik, Saiful Jamil saha Ivan Zay
Nanging pungkasanipun, Kristina lajeng nikah kaliyan salah satunggaling anggota DPR-RI saha pengurus parté PPP (Parté Persatuan Pembangunan) ingkang namanipun Al Amin Nur Nasution
Kekalihipun nikah nalika tanggal 4 Januari 2007
Pasangan punika dipuncomblangaken kaliyan penyanyi Emilia Contessa
Nanging sasampunipun 6 wulan nikah, nalika tanggal 29 Juni 2007, Kristina nggugat pegat garwanipun wonten Pengadilan Agama Jakarta Selatan
Kekalihipun sarujuk damai nalika wulan November 2007
Pungkasanipun Kristina lajeng pegatan kaliyan garwanipun
Kristina nggabung wonten grup musik dhangdhut Tiga Kembang kaliyan Cici Paramida saha Ikke Nurjanah.
Itje Trisnawati Itje Trisnawati (miyos ing Tasikmalaya, Jawa Kulon #ALIH)
Itje Trisnawati punika salah setunggaling penyanyi dhangdhut Indonésia
Itje punika ugi dados mantan garwanipun présènter "Aneka Ria Safari" saha pelawak ingkang namanipun Eddy Sud
Itje naté nembangaken lagu hits kanthi irah-irahan "Duh Engkang" wonten ing éra 1980-an
Itje lajeng palakrami malih kaliyan garwanipun ingkang kaping kalih ingkang namanipun Agung Indra Permana Sarwono
Nanging garwanipun punika ugi tilar donya nalika taun 2007
Itje miwiti karir nalika taun 1979
Itje Trisnawati lajeng langkung misuwur malih nalika kepanggih Eddy Sud, Koordinator Artis Safari ingkang misuwur ndamel suksèsing para artis
Karir Itje sangsaya saé nalika Itje palakrami kaliyan Eddy Sud
Album-album Itje laris ing pasaran
Déné lagu-lagu ingkang dipuntembangaken Itje kados ta lagu kanthi irah-irahan "Diam-Diam Mesra" ingkang diripta Pompi nalika taun 1982, "Dibelai" ingkang dipundamel Muchtar B nalika taun 1983, "Duh...Engkang" riptaanipun Muchtar B (1989), "Madu Merah" riptaanipun Muchtar B (1990), "Lenggang Kangkung" riptaanipun Muchtar B (1992), "Aku Cinta Padamu" riptaanipun (Alm.) Latief Khan (1995), "Satu Malam" riptaanipun Muchtar B (1995), "Singgasana Cinta" riptaanipun Yudhi Hana (1996), "Réyog
Cinta" riptaanipun Yudhi Hana (1996), "Réyog Ponorogo" riptaanipun Hendro Saky (2001), saha sanès-sanèsipun
Nanging kasuksèsan karir boten imbang kaliyan kasuksèsanipun yasa rumah tangga
Sasampunipun kirang langkung 23 taun palakrami, Itje lajeng pegatan kaliyan Eddy Sud
Kamangka nalika samanten, Itje sampun patutan cacahipun kalih saking palakraminipun kaliyan Eddy Sud
Putra punika namanipun Eka Sutrisna saha Ety Suryawati
Sasampunipun pegatan Itje lajeng palakrami malih kaliyan Agung Sarwono, salah setunggaling pengusaha ingkang gadhah show room mobil
Nanging Agung lajeng séda amargi kénging lelara jantung.
Rafiq punika salah setunggaling aktor Indonésia
Kajawi dados aktor, A
Rafiq ugi misuwur minangka penyanyi dhangdhut Indonésia
Rafiq punika salah setunggaling penyanyi dhangdhut kanthi dandanan modhèl niru Elvis Presley
Rafiq misuwur kanthi kalungguhan dados penyanyi dhangdhut ingkang kondhang
Lagu dhangdut ingkang sepisanan dipuntembangaken déning A
Rafiq inggih punika lagu ingkang irah-irahanipun "Pengalaman Pertama"
Lagu dhangdhut punika dados lagu top hit ing tengahan taun 1978
Lagu punika lajeng dipunyanyèkaken malih déning Nirina Zubir ingkang dhuèt kaliyan grup musik ingkang namanipun Slank
Lagu punika lajeng dados "jalur" swanten filem kanthi irah-irahan Get Married
Kajawi dados penyanyi dhangdhut, A
Rafiq punika ugi naté akting wonten ing filem layar lebar
rafiq akting filem layar lebar kaliyan Farouk Afero
A Rafiq ugi naté gadhah profesi dados sutradara
Rafiq nggarap sinétron drama semi musikal ingkang irah-irahanipun "Si Miskin Bercinta"
Nalika nggarap sinétron seri punika, A
Rafiq ugi nggarap sesarengan kaliyan musisi-musisi saha penyanyi kados ta Mansur S, Hetty Soenjaya, Jaja Miharja, saha Ira Savira, kejawi punika ugi wonten artis kawakan ingkang namanipun Mieke Wijaya
Rafiq gadhah katurunan Arab
Rafiq naté sekolah wonten ing studi akting ing LPKJ (sapunika IKJ), saha ndhèrèk workshop ngéngingi caranipun damel filem ingkang dipunwontenaken déning TIM sesarengan kaliyan Persatuan Artis Film Indonésia
Meggy Z Meggy Zakaria (#ALIH)
Meggy Z punika salah setunggaling penyanyi dhangdhut
Kajawi nyanyi dhangdhut, Meggy Z punika ugi salah setunggaling aktor
Meggy Z misuwur dados penyanyi dhangdhut uga juru main sinétron saha filem layar lebar
Meggy Z wiwit nyanyi dhangdhut nalika taun 1958
Nanging ngantos taun 1980-an namanipun kirang misuwur
Wiwit taun 1981 Meggy Z wiwit ndamel lagu
Namanipun Meggy Z wiwit misuwur nalika nyanyekaken lagu ingkang dipundamel Obbie Mesakh
Lagu punika gadhah irah-irahan Lebih Baik Sakit Gigi
Wonten ing "ajang" Anugerah Dangdut TPI 1997, Meggy naté pikantuk penghargaan dados Penyanyi Rekaman Dangdut Terbaik
Sasampunipun satunggal taun saking punika, lagu kanthi irah-irah-irahan "Benang Biru" dados lagu Dangdut ingkang saé piyambak wonten ing lomba Anugerah Dangdut TPI 1998
Meggy Z ugi dados penyanti lanang favorit wonten ing lomba Anugerah Dangdut TPI nalika taun 2002
Meggy Z naté akting wonten ing sinétron BULAN BERKACA,JADI POCONG, saha DUK DUK MONG
Meggy nikah kaliyan Zainabun nalika taun 1970
Meggy Z tilar donya amargi gerah lelara jantung
Meggy Z séda wonten Griya Sakit Margonda, Dhépok nalika jam 23.30 WIB
Miturut kluwarganipun Meggy, Meggy punika pancen sampun dangu gerahipun
Meggy Z dipunsarekaken wonten ing TPU Cilangkap
Lagunipun Meggy Z ingkang irah-irahanipun "Jatuh Bangun" naté dipunyayekaken kaliyan Kristina saha grup band ingkang misuwur ing Indonésia inggih punika Tiket
Sasampunipun séda, Tiket ugi ngaransemen musik rock kanthi lagunipun Meggy Z.
Reynold Panggabean Reynold Panggabean (#ALIH)
Reynold Panggabean punika salah satunggaling komposer, juru main filem, saha penyanyi
Reynold Panggabean punika ugi dados mantan anggota group The Mercy's
Kajawi punika, Reynold Panggabean ugi dados pimpinan kelompok musik Tarantulla
Reynold Panggabean wonten Tarantulla menik ngasilaken lagu-lagu dhangdhut kanthi musik dhangdhut "fusion" inggih punika campuran musik rock lan jazz
Musik punika saged nembus pasaran musuk ing pasar Jepang
Nalika taun 2005, Reynold dados penasihat Kontes Dangdut wonten ing TPI
Pernikahan Reynold kang sepisanan inggih punika kaliyan aktris kang diorbitaken piyambak ingkang namanipun Camelia Malik
Pungkasanipun Camelia Malik nikah kaliyan Harry Capri nalika taun 1988
Reynold Panggabean banjur nikah karo aktris cantik Anna Tairas
Saking pernikahan punika, Reynold Panggabean patutan ingkang namanipun Kevin Reyan
Nanging sasampunipun nikah dangunipun 11 taun, Reynold saha Anna Tairas banjur cerai nalika taun 2001
Nalika sasi Oktober 2005 Reynold dikabaraken merkosa pembantu rumah tangga
Punika amargi wonten pembantu rumah tangga ingkang nglaporaken Reynold wonten ing kantor pulisi kanthi tuduhan pelecehan sèksual saha perkosaan
Nanging tuduhan punika boten dipunakeni Reynold
Reynold ugi gadhah kasus dugaan ngrusak kodhak kagunagnipun salah satunggaling acara infotainment
Pungkasanipun, nalika wulan Désémber 2005, Reynold dados tersangka wonten ing dugaan pencabulan tumrap pembantunipun inggih punika Tiah saha Wiwin.
John Wesley John Wesley (#ALIH) inggih punika salah satunggalipun teolog Inggris
John punika putranipun pendeta saking gréja Anglikan
Ramanipun namanipun Samuel Wesley lan ibunipun Susanna Annesley
John ugi gadhah rayi ingkang miyos ing taun 1707 (Charles Wesley)
Panjenenganipun misuwur minangka pangadhegipun Gréja Metodis
John Wesley gesang ing tengah-tengahipun masarakat Inggris ingkang taksih kapérang dados kelas-kelas sosial, inggih punika kelas bangsawan, kelas manengah, lan kelas ngandhap
Nalika samanten wonten kasenjangan sosial ing antawisipun kelas ngandhap kaliyan kelas manengah manginggil
Kasenjangan sosial punika dipunpengaruhi déning sistem ékonomi indhustri asil Revolusi Indhustri
Wesley mirsani wonten katimpangan ing antawisipun kelas tiyang sugih lan tiyang ingkang mlarat
Kelompok tiyang ingkang gadhah kakuaosan tansah nyugihaken pribadinipun piyambak, sanajan kathah kawula ngandhap ingkang kangelihen lan penyakiten
Nalika taun 1714 John mlebet sekolah Chartehouse ing London
Panjenenganipun sinau ing sekolah kasebat ngantos dumugi taun 1720 lan lajeng pindhah dhateng universitas Oxford
Taun 1724, panjenenganipun pikantuk gelar sarjana enèm lan pikantuk kalungguhan diaken ing taun 1725
Salajengipun ing taun 1726, panjenenganipun dados asistén dhosén ing Lincoln College, Oxford kanthi nglajengaken gelar sarjananipun
Nalika taun 1727, panjenenganipun pikantuk gelar sarjana, lan lajeng dipundadosaken imam pambiyantu ramanipun ing
Ing taun 1735, Wesley tindak dhateng Georgia saperlu mbiwaraken Injil
Nanging panjenenganipun boten kasil ngawontenaken panginjilan ing Georgia
Wekdal Wesley wangsul malih dhateng Inggris ing taun 1738, panjenenganipun dados sadhar dhateng kabetahan spiritualipun
Panjenenganipun wiwit sadhar bilih sampun dipunditimbali amrih mawartosaken Injil dhateng sadaya bangsa Inggris
Wonten ing misi punika, panjenenganipun kasil anggènipun narik kawigatén tiyang kathah, mliginipun tiyang buruh, kanggé pitados dhateng Injil,
Rita Sugiarto Rita Sugiarto (#ALIH) punika salah setunggaling penyanyi saha komponis lagu dhangdhut ingkang asalipun saking Indonésia
Rita Sugiarto wiwit misuwur namanipun nalika dhuét ndisi swanten wonten ing filem-filem Rhoma Irama, kados ta filem kanthi irah-irahan "Gitar Tua" ,"Berkelana", saha "Darah Muda"
Sasampunipun punika, Rita Sugiarto lajeng solo karir saha ndamel lagu, umpaminipun lagi ingkang irah-irahanipun "Jacky"
Lagu kanthi irah-irahan Jacky punika dipundamel Rita Sugiarto nalika Rita dados garwanipun penyanyi ingkang nainipun Jacky Zimah
Penyanyi dhangdhut senior kanthi nama Rita Sugiarto boten kesupen gadhah penerus wonten ing karir ingkang dipunyasa
Kadosta Rhoma Irama ingkang sukses ngorbitaken Ridho roma, Mekaten ugi Hj
Elvie Sulkaesih ingkang langkung rumiyin ngorbitakn Fitria Sukaesih ingkang kodhang dados biduanita dhangdhut
Rita Sugiarto ugi badhé ngorbitaken putranipun ingkang anami Rafie Zimah
Putra punika asil pernikahan kaliyan penyanyi Zacky Zimah
Kajawi punika, Rafie Zimah pancen remmen main musik kados ta ngeband
Rita Sugiarto ugi nyiapaken lagu-lagu ingkang dipundamel piyambak kanggé Rafie Zimah
Rita Sugiarto ugi nglatih saha ngarahaken putranipun saéngga nalika nyanyi mangké pancen sampun profésional
Lagu ingkang naté dipunyanyekaken Rita Sugiarto
Film ingkang naté dipunbintangi Rita Sugiarto.
Bill Murray Bill Murray utawa William James "Bill" Murray (#ALIH) ing Wilmette, Illinois, Amérikah Sarékat, inggih punika salah satunggalipun aktor lan ugi bintang lawak saking Amérikah Sarékat
Panjenenganipun misuwur amargi main ing acara "Saturday Night Live" ing taun 1977